作者:高文秀
標題:劉玄德獨赴襄陽會・醉春風
內容:韓元帥憑韜略定乾坤，蕭丞相用機謀安社稷。張子房運籌帷幄看兵書，將沛公扶立起、起。才能夠漢室興隆，子孫永享，保護著萬兵千歲。(劉備雲)方今時世，多有英雄豪傑，師父試說一遍咱。(正末雲)主公，想如今英雄強霸，各據疆土。河北袁紹，淮南袁術，荊州劉表，江東孫權。許都曹操，統領百萬之眾，虎視天下諸侯。主公乃漢之宗親，爭奈兵微將寡，咱且按兵自守，訪謁賢俊，廣結英豪，久後還有輔佐主公的人物出來哩。(劉備雲)師父，想劉備被曹操攻破徐州，今經數載，身無所居之地。今日劉備幸遇尊師之面，請將師父來拜為元戎，覷曹操易如翻掌，剋日而破，指日成功。(正末唱)。